Ny blog: Hvad stiller vi op med et lilla bad?\nLæs anden del af Ann-Sofie Ostenfelds blog om købet af og livet i et gammelt Amager-hus, der skal total-renoveres. Denne gang erklærer familien det lilla badekar krig ...\nHvem:Ann-Sofie Ostenfeld, 27 år, digital forretningsudvikler hos Bonnier Publications, med kæreste Rolf Pedersen, 38 år, debatredaktør hos BT, bonussøn Johs på snart 3 år, og hunden Rud på 9 år.\nHvor længe: siden 20. december 2014\nVi har de seneste to måneders tid hørt sætningerne “hmm, det er et interessant hus” og “ja, der er mange muligheder” adskillige gange. Det er de færreste, der har udtrykt stor entusiasme over vores køb. Og ja, der ER mange store projekter, men forskellen på os og andre er nok, at vi kan se muligheder alle vegne, og at vi bliver spændte blot ved tanken om at skulle gå i gang med arbejdet.\nNu skal der knuses fjender\nFor at gøre projektets størrelse mere tydelig, så står vi over for et husareal på 211 kvm plus en to-etagers udestue på i alt 20 kvm, et bryggers på 6 kvm, samt et større udeareal, som skal totalrenoveres. Det kræver en veludført krigsplan for at kunne gribe projektet optimalt an. En plan, der trin for trin skal knuse fjender som udtryksløse væg-til-væg gulvtæpper, brune panellofter, grimme elkabler og meget andet. Vi er langt med vores plan, men har stadigvæk nogle overvejelser. En af dem vil jeg dele med jer her.\nSagaen om det lilla bad\nDen handler om det mest iøjnefaldende og grimme i huset, som er vores lilla badeværelse i stueetagen. Et rum, vi simpelthen bliver nødt til at gøre noget ved. Det er uden tvivl, at både badekar og håndvask skal jævnes med jorden. Det samme skal de kedelige fliser som på den ene væg har et “maleri” af et lille landskab med en båd i en sø og bjerge i baggrunden. Den del er fastlagt. Spørgsmålet er så hvordan badeværelset skal indrettes på ny. Vi er så privilegerede, at vi også har et WC på førstesalen.\nMange, mange muligheder …\nVores tanke, da vi så huset første gang, var derfor at etablere et badeværelse på førstesalen og nedlægge det i stueetagen for at inddrage arealet til et større køkken. Det skulle således gøres ved at nedrive den væg, der adskiller badeværelset fra køkkenet og fortsat beholde gangarealet, der adskiller ind til stuen.Vi kunne selvfølgelig også inddrage gangen for ét stort køkkenalrum i hele stueetagen, men i så fald vil man komme direkte ind i køkkenet fra opgangstrappen. En anden mulighed er at nedrive væggen, der adskiller køkkenet fra stuen for at få et køkken-alrum den vej, men det er en hel anden snak. Hvis jeg vender tilbage til badeværelset, så ville det på sin vis også være ærgerligt ikke at skulle have et badeværelse i stueetagen.\nForslag fra læsere er velkomne!\nFor eksempel når vi har gæster på besøg. Vi overvejer derfor at lave en mindre omfattende renovering, hvor vi beholder badeværelset, men nedriver alt indenfor væggene, og bygger det op på ny. Vi kan jo stadigvæk lave et køkkenalrum den anden vej. Vælger vi den løsning, er næste spørgsmål hvordan, det skal indrettes. Vores tanke er at rykke WC og håndvask over på den venstre væg, hvor badekaret er placeret nu. På den højre side kan man så udvide brusekabinen til det meste af væggen, så det bliver et dobbelt et af slagsen. Men vi er ikke gået i gang endnu, så vi kan jo nå at ombestemme os. Forslag til hvordan vi kan løse vores problemstilling med badeværelset er meget velkomne.


Nyheder fra Studievejledningen\nKom til Kandidat- og Sidefagsdag på Aalborg Universitet\nBesøg Aalborg Universitet og mød en række af vores spændende kandidat- og sidefagsuddannelser. Uanset om du er på udkig efter en kandidatuddannelse eller et sidefag, er der et tilbud om vejledning til dig.\nLagt online: 04.10.2017\nOnsdag den 22. november 2017 fra kl. 13.30 til 16.30 på Kroghstræde 3 holder Aalborg Universitet igen Kandidat- og Sidefagsdag.\nHer kan du som besøgende på få timer danne dig et overblik over flere af de kandidatuddannelser der er på AAU, og orientere dig om sidefag og to-faglige gymnasielæreruddannelser. Hør oplæg om forskellige kandidatuddannelser og sidefag, tal med nuværende studerende og studievejledere og mød færdiguddannede kandidater, der nu er godt i gang med deres karriere.\nIkke alle kandidatuddannelser deltager på dagen, så tjek hjemmesiden for at se, hvilke uddannelser du kan møde. De deltagende uddannelser kommer fra det humanistiske og det samfundsvidenskabelige uddannelser, plus sidefag fra det naturvidenskabelige område.\nArrangementet henvender sig primært til bachelorstuderende på AAU, men også til bachelor- og professionsbachelorstuderende fra andre uddannelsesinstitutioner, samt til færdiguddannede bachelorer.\nLæs mere om kandidat- og sidefagsdag i Aalborg\nNye regler om dobbeltuddannelse på vej i 2017\nVelkomstarrangement for kandidatstuderende - stor succes\nKom i Studiepraktik og afprøv en bacheloruddannelse\nBliv klogere på din fremtid - afprøv studielivet på Aalborg Universitet, når vi i uge 43 inviterer inden for på vores bacheloruddannelser.\nI september tager mange nye studerende hul på en spændende studietid på AAU og vi glæder os meget til at byde velkommen!\nLedige studiepladser i 2016\nI tvivl om valg af uddannelse?\nSpændende og vigtige overvejelser - for lidt tid. Måske er det den situation, du oplever at stå i lige nu, hvor fristen for at søge om optagelse i kvote 1 den 5. juli kl. 12 nærmer sig og du stadig ikke har valgt, hvilken bacheloruddannelse du vil søge ind på.


Tilskuddet vil nu blive overført til din konto. Som tidligere nævnt vil det snart være muligt her på siden at benytte vores beregner, så du kan finde frem til, hvor mange penge du er berettiget. På samme måde som med private forbrugere, kan udskiftning til en mere effektiv varmeinstallation være en løsning på dette. Der er forskel på, hvor stort et beløb du har mulighed for at få, alt afhængig af hvilket energiselskab du vælger. Du får fat i vores kundeserviceafdeling og vi hjælper dig igennem processen. Naturligvis er de fleste allerede i høj grad tiltrukket af, at man årligt kan spare mange penge på sin varmeregning og man bidrager til at skabe et grønnere Danmark. Energitilskud fungerer på den måde, at det beløb du får som økonomisk støtte, bliver beregnet ud fra det antal kWh, du sparer. I nedenstående video bliver det vist, hvordan du indberetter en sag og søger om energitilskud. Vi er eksperter inden for energitilskud og er specialiseret i processen. Hvad er Danmarks bedste lån – overordnet set?. Det er derfor kun muligt at få beløbet udbetalt en gang. Når du vælger at energirenovere din bolig, er du berettiget et energitilskud, som økonomisk støtte til dit projekt. Det antal kWh, der spares, ganges hermed med det beløb, som du får tilbudt af det energiselskab, du indgår aftale med. Kravene for energitilskud erhverv er de samme, som til forbrugerne. Det er naturligvis også muligt at søge energitilskud til at energirenovere sit somnerhus. Der er ingen grund til andet. På den måde undgår du også at gældsætte dig gennem et lån. Der er nemlig forskel på, hvad de forskellige selskaber tilbyder i tilskud. Kredit lån. Derudover er det samtidig muligt for både ejer- og andelsboligforeninger at søge energitilskud. Ved at energirenovere din bolig og skifte til en grøn energikilde, vil du allerede her spare mange penge på sigt. Mange finder det attraktivt at energirenovere sit sommerhus og vælger ofte at opsætte en luft til luft varmepumpe her. Energitilskud - Guide, regler og rådgivning Energitilskud - Skattefrit tilskud til energirenovering Energitilskud.net er Danmarks nye portal, som hjælper danskere med energitilskud. Det er derfor nu muligt for danskerne at få et økonomisk beløb tilbage, når man energirenoverer sin bolig. Vores energitilskudberegner er under udvikling og den vil snart være at finde her på siden. Derfor bør du helt klart udnytte muligheden for energitilskud, da du ved at kontakte os, har muligheden for at spare mange tusinde kroner på investeringen.\n. Sådan får du det rette tilskud til energi At finde det rette tilskud energi, kan det være en kringlet proces. Som tidligere nævnt kan investeringen i en grøn energikilde være en omkostningstung omgang her og nu. Flere håndværkere har dog samarbejde med energiselskaber, og det kan ofte være en fordel at benytte dig af denne mulighed. Derfor vil det være de miljøvenlige løsninger og løsninger, som bidrager til reduktion af boligens varmeforbrug, som der kan søges energitilskud til. Energiselskaberne kræver, at du søger energitilskud til dit renoveringsprojekt, før du tager kontakt til eksempelvis en håndværker. Ønsker I energitilskud til erhverv, er I velkommen til at kontakte os for at få hjælp til dette. Påbeynd nu dit byggeprojekt. Derfor tilbydes muligheden for energitilskud til både privat og erhverv. På denne måde kan du finde ud af, hvor mange skattefrie kroner du har mulighed for at få, hvorefter Energitilskud.net hjælper dig igennem resten af processen. Feriefoto Photoshop Lightroom Fototeknik Fototeknik Det skal du prøve. Dette vil typisk ske via energiselskabets hjemmeside. Derfor er det blot endnu en fordel, at man via Energitilskud.net har muligheden for nemt og hurtigt at få flere tusinde kroner skattefrit til sin energirenovering. Måden hvorpå det fungerer, er ved, at den samlede besparelse i kWh købes af energiselskaberne. De forskellige energiselskaber kan have forskellige krav, men helt generelt er der en række fælles krav fra energiselskaberne. En ting er dog helt sikker; energitilskuddet bør udnyttes. Dette energitilskud ønsker vi at hjælpe de danskere forbrugere med. Formålet med energitilskuddet er, at danskernes samlede energiforbrug skal nedbringes. Har du yderligere spørgsmål til processen energitilskud, kan du til enhver tid kontakte Energitilskud.net med spørgsmål. Du kan derfor ikke søge om mulighed for energitilskud, hvis du allerede har kontaktet en håndværker, som eksempelvis skal installere en varmepumpe i din bolig. Derfor har energiselskaberne frivilligt indgået en aftale om, at der ydes støtte til energiforbedringer. Guide: Sådan finder du de bedste online lån. Det er endnu engang vigtigt at huske på, at du kun kan indgå en aftale med et energiselskab om energitilskud. Du er til enhver tid velkommen til at kontakte os og forhøre dig om dine muligheder for at indhente finansiel støtte til energirenoveringen af din bolig. Når arbejdet er fuldført, skal den aftale dokumentation sendes til energiselskabet. Når du via Energitilskud.net skal søge energitilskud, skal du blot ringe til os og vi hjælper dig igennem processen. Energitilskud er en unik mulighed og alle danskere bør have muligheden for at få økonomisk støtte til at energirenovere sin bolig. Du kan herefter sende din ansøgning til energiselskabet.\nSådan søger du energitilskud Når du skal søge energitilskud, bør du sammenligne flere forskellige muligheder. Når din ansøgning er godkendt, indgår du en skriftlig aftale med energiselskabet om dit energitilskud. sparet kWh, og du kan derfor regne ud fra dette. For at regne ud hvor meget du har mulighed for at få i tilskud, skal du derfor regne dig frem til, hvor mange kWh, du har mulighed for at spare om året. Mange finder også muligheden for energisparetilskud som årsagen til valget af energirenovering af sin bolig. Energitilskuddet ligger dog i ca. Energitilskuddet har nemlig mange forskellige navne. Flere virksomheder vælger at søge energitilskud til renovering, hvis virksomheden eksempelvis har et højt varme- eller elforbrug. De danske energiselskaber er dermed blevet pålagt at bidrage til nedbringningen af danskernes samlede energiforbrug. Læs alt om det populære lån her, inden du ansøger – Probo Låns guide til Bank Norwegian.. Ofte er der dog tale om det samme tilskud. Når du læser om energitilskud på internettet, skal du ikke lade dig forvirre af, at tilskuddet kaldes forskellige navne. Nogle af selskaberne tager også et administrationsgebyr, som er et beløb, som du skal betale, inden du får udbetalt tilskuddet. Det er nemlig vigtigt, at virksomheden ikke påbegynder sit renoveringsprojekt, før man har søgt energitilskud til sit renoveringsprojekt i virksomheden. Du kan læse mere om kravene her.\n. Beregn energitilskud Beregning af energitilskud kan snart foretages her på siden. Derfor vil Energitilskud.net hjælpe dig igennem denne proces. Energitilskud.net mener: Energisparetilskud bør udnyttes Energitilskud til danskerne er en enestående mulighed, som helt klart bør udnyttes. Flere energiselskaber tilbyder også energitilskud til virksomhed, hvis virksomheden ønsker at energirenovere sin bygning


Barbary Fig Kaktus Olie 3 x 10 ml - Figenkaktus frø olie | Cosmos Co Shop\n428,40 DKK 300,00 DKK Sikker kortbetaling via PAYONE\nBarbary Fig Kaktus olien er presset ud af kernerne fra kaktussen af samme navne, nemlig Barbary Fig kaktus. Kernerne, hvorfra den vegetabilske kaktus olie presses, findes i frugtkødet, og olien må derfor ikke forveksles med en essentiel kaktus olie, der f.eks. er et destillat af selve kaktus planten. Cosmos Co Figenkaktus frø olie er en ren kaktus olie fra Marokko. Olien er frisk presset, og den har en minimum holdbarhed på 2 år. Barbary Fig Kaktus Olie er selvkonserverende, hvorfor der ikke er tilsat konserveringsmidler, parabener eller tilsætningsstoffer. Vores figenkaktus olien er produceret og fyldt på flaske i Marokko. Vi får altid testet vores Kaktus olier før de forlader landet. Du kan se alle vores laboratorietest på Barbary Fig olien online. Du kan se og læse dem her.\nOlien har en naturlig duft, som mest af alt kan beskrives, som en mild kamille krydret blomsterblanding. Duften er ikke kraftig eller generende, og den har ikke indflydelse på selve plejen. Den forsvinder ligeledes kort tid efter, at du har påført olien på huden eller i håret. Barbary Fig Kaktus olien skal opbevares korrekt, ellers mister den egenskaberne. Den skal altid stå tempereret, og det er yderst vigtigt, at den opbevares tætsluttet, dvs låget er skruet helt tæt. Figenkaktus olien tåler ikke direkte sollys eller frost. Værd at vide om Cosmos Co kaktus olie


MØRKLÆGNINGSGARDINER PLISSE HVID - Klik her :-)\nMØRKLÆGNINGSGARDINER PLISSE HVID\nMørklægningsgardiner Plisse Hvid - Vi hjælper dig med henblik på at finde de bedste gardiner til dig og til den billigste pris overhovedet. Det er en garanti. Læs denne guide eller besøg gardinbutikken, hvor du får: 120 % tilfredshedsgaranti, eller pengene retur; prismatch plus mål-garanti, hvilket betyder, at måler du forkert, så betaler butikken! Mørklægningsgardiner Plisse Hvid\nHvis du tror, at gardiner kun er noget, din gamle bedstemor skal bruge, så kan du tro om . Gardiner er for alvor tilbage i boligen – i mange flere variationer, mål og materialer end nogensinde før. Med denne guide lærer du, hvad de forskellige typer af gardiner egner sig bedst til, så du ud fra det bedre kan få klarlagt, hvad der egner sig bedst til netop din bolig. Og får du brug for hjælp og vejledning, er du naturligvis velkommen til at kontakte os.\nFoldegardiner ○ Almindelige gardiner ○ Plisségardiner ○ VELUX-gardiner ○ Panelgardiner ○ Duo Rollers ○ Mørklægning ○ Persienner ○ Rullegardiner ○ Lamelgardiner ○ Børnegardiner ○\nRullegardinet er simpelt, rent og nærmest minimalistisk i udtrykket. Ud over at passe fint til mørklægning, idet det afskærmer helt tæt i top, bund og sider, fylder gardinet meget lidt, når det er rullet op. Det har typisk et helt enkelt kæde- eller snoretræk, som ikke gør meget væsen af sig. Rullegardiner kan fås i virkelig mange forskellige farver og kvaliteter, med og uden mørklægningsfunktion. Sidstnævnte er særligt velegnede i soveærelset og/eller børneværelset, mens førstnævnte fungerer rigtig godt i for eksempel stue og køkken, hvor det kan være fint at minimere indkig uden at aflukke helt for lys udefra. Her er især rullegardin i transparent eller semintransparent et godt valg. Rullegardiner fås i forskellige kvaliteter og kulører – der er fx ingen, der siger, at mørklægningsgardiner absolut behøver at være kulsorte; de fungerer også fint i hvid eller øvrige farver. Vælg, hvad der passer til dine vinduer og din stil – så vil resultatet blive allerbedst.\nVELUX-gardiner er gardiner, som er lavet til originale VELUX-vinduer, og som er lavet på VELUX' egen fabrik. Disse gardiner gør det muligt at sikre den ideelle regulering af lys, uanset hvilket rum gardinerne er placeret i. Der er mange forskellige typer VELUX-gardiner; mørklægning (ensfarvet, eller fx Disney-motiv til børneværelset), markiser, rullegardiner, plisségardiner, persienner, insektnet samt Duo Rollers (mørklægning og "normal" lyskontrol i ét). Afhængigt af typen af gardin kan du vælge manuel betjening og/eller betjening med fjernbetjening (el- og/eller solcelledrevet). Den elektriske betjening er særlig smart, hvis vinduet er placeret meget højt eller på anden vis er helt ufremkommeligt, så det ikke er lige til at nå hen det og trække for eller fra.\nPanelgardinet er en nutidig og meget raffineret måde at afskærme for udendørslys og andres nysgerrige blikke på. De findes i specialmål, og de kan endda bruges som en dør til at aflukke eller som et garderobeskab, eller de kan bruges som rumdeler. Du kan få panelgardiner i ensfarvet, mørklægning eller med mønster, og der er naturligvis en lang række kulører og mønstre at vælge iblandt.\nPlisségardiner er blandt de mest effektive mørklægningsgardiner, som du kan få, dels pga. materialet, dels pga. den supergode pasform til vinduet, og oveni det er de en meget diskret form for gardinløsning, der også er pæn, når den ikke er i brug. Plisségardiner er meget nemme at bruge, uanset hvilken form for betjening, du vælger – valgmulighederne er almindeligt snoretræk, snoretræk i kombination med wirestyring, snorefri betjening samt touch-betjening – og så er der flere forskellige typer at vælge imellem, alt efter beskaffenheden af dine vinduer. Eks. er der plisségardiner, som er særligt velegnede til at montering i tagvinduer, mens andre plisségardiner klarer sig bedst i andre typer af vinduer. Rent designmæssigt bør du gøre op med dig selv, om du er modig og går efter pangfarver og de lidt mere "specielle" designs, eller om du er mere til det normale samt mere tidløse. Det er blot fantasien, som sætter grænserne, ift. designet af plisségardiner. Næsten da. Gardinerne findes i et hav af kulører, designs og visuelle udtryk, så det er op til dig og din stil, hvilken farve og gardintype, der skal hjem til dig.\nSe evt.: Gardiner 2016\nAlmindelige gardiner, også kaldet klassiske stofgardiner, der kan trækkes for og fra, er en tidløs samt stilsikker måde at skærme for indkig og sollys på. Almindelige gardiner får du i mønstrede, ensfarvede samt som mørklægning – naturligvis i lækre stoffer i høj kvalitet – og de kan med fordel kombineres med f.eks. rullegardiner eller plisségardiner. Nogen anvender udelukkende stofgardiner som dekoration, som ikke trækkes for eller fra, mens et andet gardin, såsom det nævnte rulle- eller plisségardin, sørger for den egentlige afskærmning - men det afhænger helt og holdent af din smag og rummets øvrige indretning. Almindelige gardiner er lette at på- og afmontere, og det gør det meget simpelt at vaske stoffet. Vælg mellem gardiner, der går helt ned til gulvet eller gardiner, der kun når til vindueskarmen. Gardinerne får du selvfølgelig på mål, så de passer til netop dine vinduer.\nSe evt.: Mørklægningsgardiner I Metermål\nLamelgardiner sætter for alvor prikken over i'et i stuen med de mægtige vinduespartier, på kontoret eller i hallen. Eller ethvert sted, hvor du foretrækker det eksklusive og rene, lige linjer. Lamelgardiner er nemme at justere, lige som det er meget let at regulere lysindfaldet efter behov ved blot at vinkle lamellerne. Lamelgardiner passer godt i virksomheder og/eller på kontorer, men de gør sig også fortrinligt i hjemmet. Hvis du synes, at hvide lamelgardiner er lidt for neutrale, er det en mulighed at få en masse forskellige farver samt mønstre, så du kan sætte dit helt eget præg på løsningen.\nRelateret: Gardiner Med Angry Birds\nFoldegardiner – som også går under navnet liftgardiner og hejsegardiner – er en stilren løsning, der på diskret vis skærmer for indkig. Foldegardinerne er ganske populære i danskernes stuer, hvilket er ganske forståeligt, da de egner sig fint til både soveværelse, stue, køkken og ethvert andet rum i boligen. Hvis foldegardinerne bliver beskidte eller støvede, er det ganske nemt at vaske stoffet og hænge det på plads igen. Vælg mellem flere forskellige farver og mønstre (med eller uden mørklægning), så du kan udtrykke din individuelle stil via dit valg af foldegardiner. Foldegardiner betjenes med kædetræk eller snoretræk eller den betjeningsløsning, du angiver, ved køb.\nDuo Rollers - eller Duo-rullegardiner - er en type rullegardiner med persienne-funktioner. Duo-gardiner har dobbelte lag stof af transparante og ikke-transparante striber. Med Duo Rollers kan du lukke lyset helt ude eller efterlade en lille stribe til at være en smule åben. Dette er ideelt til rum, hvor du gerne vil lege med lysindfaldet.\nSamtidens børneværelse skriger efter gardiner, som reflekterer barnets køn og interesseområder. Her er gardiner med Disney-motiv eller gardiner med film-motiv et sikkert valg. Mulighederne er lige fra Star Wars til Frost, Jake og Piraterne, Batman eller Superman, Disney-prinsesse-gardiner, Dr. McStuffin, Thomas Tog, SvampeBob Firkant eller gode, gamle Mickey Mouse.\nPersienner har i lang tid været populære som afskærmning – både når det gælder persienner i træ og i metal. Ud over at de er et meget stilrent og diskret valg, som er med til at definere rummet på en elegant måde, skyldes populariteten nok også, at persienner meget nemt kan regulere lysindfaldet og at de er nemme at rengøre, eksempelvis med en klud, støvsugeren eller med en speciel renser til persienner. Der findes, som nævnt, persienner i både træ og metal: I træ kan man selv vælge bredde på lamellerne – standardmålene ligger på henholdsvis 25 og 50 mm – mens metalvariantens mål er fast på 25 cm. Til gengæld fås de i et væld af forskellige kulører, så er du til lidt mere spræl end den normale metalfarve, er det også muligt at vælge persienner med knald på kuløren. Persiennerne leveres på specialmål, så de passer til alle typer vinduer. De har derudover wirestyr, hvor du selv vælger betjeningssiden, når du bestiller. Det er op til dig, om wiren skal være i højre eller venstre side af persiennerne.\nEn god nattesøvn er vigtig – ikke mindst for dit helbreds skyld. I årets lyseste måneder kan det dog være problematisk at få sovet ordentligt, fordi solen går ned sent og står tidligt op. Mørklægningsgardiner kan hjælpe med at holde uønsket lys helt ude – enten i soveværelset eller i børneværelset. Og bliver du også generet af genskin i computeren eller tv'et i stuen, kan du også dække af for solens stråler med et mørklægningsgardin dér. Du bestemmer selv, om mørklægningen skal ske i form af rullegardiner, "normale" gardiner, foldegardiner, plisségardiner, VELUX-gardiner eller lamelgardiner – der er et hav af muligheder, lige som der også er uanede muligheder for at sætte kulør på tilværelsen. Mørklægning behøver nemlig ikke altid være kulsort. Også hvid egner sig fortrinligt til mørklægning, og er oven i købet meget diskret, når gardinet ikke tages i brug.\nDu er her: Gardin.guide » Gardiner DK » Mørklægningsgardiner Plisse Hvid\nMØRKLÆGNINGSGARDINER PLISSE HVID » Se alt relateret til gardiner online her ⇒ Prisgaranti ✓ Mål-garanti ✓ 100 % Tilfredshedsgaranti ✓ Mørklægningsgardiner Plisse Hvid > Se info her!!\nFilnavnet på denne webside relateret til "mørklægningsgardiner plisse hvid" er "moerklaegningsgardiner-plisse-hvid" med den fulde URL http://gardin.guide/dk/moerklaegningsgardiner-plisse-hvid, og siden er nr. 2076 ud af i alt 3278. Du kan finde andre interne sider her: Gardiner Århus, Tilbud Gardiner Kid, Gardinstof Til Både, Persienner Efter Mål-jysk, Gardiner Til Isabella Penta, Længde På Gardiner, Foldegardiner Med Mønster, Alu Persienner 40 Cm, Foldegardin Mønster, Vask Af Liftgardiner ... Tak for dit besøg, og go' dag :)


Lad os brænde nazikortet • POV\nSusanne Sayers\t 15.02.2017\nDet ødelægger debatten, når ethvert forsøg på at lære af tiden op til Anden Verdenskrig bliver udråbt som at trække nazikortet, skriver Susanne Sayers, som opfordrer til at brænde nazikortet på bålet og i stedet tillade os selv at lære af historiens erfaringer. Samtidig kan betegnelser som nazist, fascist og racist passende gemmes til de mennesker, som vitterlig er det og ikke bare bruges til at lukke munden på modstandere.\nTrump kan aldrig nogensinde blive en ny Hitler. Partileder Daniel Carlsen kan aldrig nogensinde blive en ny Hitler. Eller en ny Mussolini, Franco, Salazar … historien gentager aldrig sig selv.\nMen gennem historien er der mønstre, som gentager sig, og som det derfor kan svare sig at studere nærmere, hvis man gerne vil undgå, hvad der erfaringsmæssigt fører til et ulykkeligt resultat.\nEt helt dagligdags og ikke naziagtigt eksempel: Hvis man ved, at det fører til skrig, skrål og drama, når man tager barnet i trodsalderen med ud at handle i ulvetimen, begynder man at gøre tingene anderledes. Hvis man ved, at man ikke kan arbejde, hvis man får for lidt søvn, prøver man at indrette sig, så man får søvn nok. Det er ganske enkelt menneskeligt at lære af sine erfaringer, det er sådan, vi har gjort fremskridt som art.\nDesværre bliver ethvert forsøg på at studere historiske mønstre og faresignaler i forhold til det fremmedhad og den nationalisme, som lige nu dukker op i USA, Danmark og store dele af resten af Europa, uvægerligt affejet med en beskyldning om ‘at trække nazikortet’, nogle gange med variationen Hitlerkortet. Et beslægtet kort er i øvrigt offerkortet, men det lader vi lige ligge i bunken denne gang.\nNazikortet er tydeligvis ikke en trumf, men snarere en slags sorteper, som man skal undgå for enhver pris, og som man i hvert fald ikke skal spille ud med, må man forstå. Man er dømt ude, hvis man trækker nazikortet.\nDet forbandede ved nazikortet er, at det dækker meget bredt. Hvis man minder om, at der forud for Hitlers jødeforfølgelser gik en lang årrække, hvor nogle politikere gradvis hidsede befolkningen mere og mere op mod jøderne, og man derefter prøver at sammenholde det med, hvordan tonen i Danmark er skærpet i udlændingedebatten – så trækker man nazikortet ifølge modstanderne.\nDet sker vel at mærke, selv om hensigten ikke var at antyde, at muslimerne ville ende i gasovnen, eller at Danmark lige om lidt tilslutter sig en ‘Endlösung’, eller at Løkke, Tulle eller andre partiledere er en ny Hitler.\nNazikortet er tydeligvis ikke en trumf, men snarere en slags sorteper, som man skal undgå for enhver pris, og som man i hvert fald ikke skal spille ud med. Man har tabt, hvis man trækker nazikortet.\nNår historikere peger på, at Hitler kom til magten ved demokratiske valg, men trods det udviklede sig til en diktator, som i løbet af få måneder afmonterede hele det demokratiske system, og man derefter spekulerer på, om den nyvalgte amerikanske præsident, Donald Trump, har samme hensigter og muligheder – så trækker man nazikortet.\nOgså selv om hensigten ikke er at kalde Trump en ny Hitler, men at gøre opmærksom på nogle faresignaler, som før i historien har vist sig at kunne føre til ulykker.\nSkulle man finde på at kigge på propagandaen, som den så ud i det britiske anti-EU-parti UKIP op til Brexit, og finde ligheder med den nazistiske propaganda, bliver man beskyldt for at trække nazikortet, og dermed ophører al debat.\nDet er netop det, jeg ikke bryder mig om ved nazikortet og Hitlerkortet. Oversat til almindeligt debatdansk betyder ‘du trækker nazikortet’ ikke andet end ‘klap i, du har ikke ret til at ytre dig’. Meningen er, at man skal skamme sig, når man trækker nazikortet, man har spillet fejt og uærligt og mister retten til at fremføre sin holdning eller lufte sin bekymring.\nJeg er enig i, at man skal holde igen med ophidsede sammenligninger med Nazi-Tyskland og diverse beskyldninger og betegnelser, herunder racister, kældermennesker, nynazister, fascister og andet fra samme skuffe. Ofte har det præcis samme hensigt som ‘du har trukket nazikortet’: at lukke munden på dem, man er uenig med, eller at fratage dem retten til at mene noget, for de er jo onde mennesker.\nDet er netop det, jeg ikke bryder mig om ved nazikortet og Hitlerkortet. Oversat til almindeligt debatdansk betyder ‘du trækker nazikortet’ ikke andet end ‘klap i, du har ikke ret til at ytre dig’\nLad os gemme de betegnelser til mennesker, som vitterlig kan kategoriseres på den måde. Det er formentlig få.\nMen lad os ved samme lejlighed brænde nazikortet, så ingen længere kan blive beskyldt for at have brugt det. Smid Hitlerkortet og offerkortet på samme bål, og når røgen så har lagt sig, og luften er blevet renere, kan vi forhåbentlig begynde at tale sammen om de træk af samfundsudviklingen, som vi ser med bekymring på, og give os selv og hinanden ikke bare lov til, men pligt til at lære af historien.\nTopillustration: LunaPic Editor – POV International – bearbejdet fra originalt foto, Pinterest.


Som studentermedhjælper i Professionsenheden bliver du tilknyttet BUPLs forskningssatsning. Forskningssatsningen har siden 2006 støttet mere end 50 projekter inden for det pædagogiske område. Til efteråret igangsættes en række nye projekter med støtte fra BUPL.\nDeltagelse i udvikling af nye vidensformidlingsinitiativer, fx pjecer, hjemmeside, korte film, nyhedsbreve, notater mv.\nHolde tæt kontakt til relevante forskningsmiljøer\nformentlig studerer pædagogik eller kommunikation på universitetet, og har afsluttet din bachelor\nArbejdstiden er 10 timer ugentligt. Aflønning sker efter BUPLs Fællesoverenskomst med de faglige organisationer. Stillingen er tidsbegrænset i perioden fra den 15. september 2019 til og med den 31. december 2020 med mulighed for forlængelse. Arbejdsstedet er BUPLs Forbundskontor, Sundkrogskaj 20, 2100 København Ø.\nHvis du har spørgsmål, kan du kontakte Rikke Wettendorff (3546 5272/ rwt@bupl.dk) eller studentermedhjælper Lise Toft Henriksen (3546 5147/ lto@bupl.dk)\nSend din ansøgning til jobibupl@bupl.dk Vi skal have din ansøgning senest den 26. august 2019 kl. 10.00 Vi forventer, at holde samtaler den 2. og den 3. september 2019.\nBUPL er fagforening for 67.500 pædagoger og klubfolk, der arbejder I daginstitutioner, klubber, skoler, biblioteker, dagcentre m.v., samt for de pædagogstuderende. På forbundskontoret er ansat ca. 130 medarbejdere, som servicerer BUPLs medlemmer samt valgte og ansatte i 12 fagforeninger.\nAdministration, Analyse, Kommunikation og medier, Kommunikation og medier, Økonomi og regnskab


En 14-årig, der forandrer verden: sådan støtter Red Hat en piges arbejde for at sprede kodning\n25 de janeiro de 2022Red Hat\nMangfoldighed, ligestilling og inklusion er ord, der kendetegner Red Hats engagement. Det er vores mål, at dette skal afspejles i vores gruppe af medarbejdere, og vi vil også hjælpe med at forbedre inklusionen og repræsentationen af kvinder,og andre marginaliserede grupper i tech-branchen. En større mangfoldighed sikrer et bredere spektrum af idéer, og at alle udvikler sig både mere og hurtigere. Så da vi fik mulighed for at støtte en ny kodningsbevægelse for piger, så slog vi til. Det bemærkelsesværdige ved denne bevægelse er, at initiativtageren er en skolepige fra London.\nDa Avye Couloute begyndte at deltage i kode-workshops i en alder af blot syv år, indså hun to ting: hvor vild hun var med kodning, og hvor få piger der var. Hun gik straks i gang med at gøre noget ved sidstnævnte. Siden hun tog initiativ til bevægelsen Girls Into Coding (GIC) i 2018, har skolepigen fra London delt sin viden og lidenskab med mere end 900 piger. "Jeg vil bare give andre piger mulighed for at opleve den samme følelse, som jeg får, når jeg arbejder med det her," siger hun.\nOg "det her" er mere end bare kodning på en skærm. Hendes workshop-events (indtil videre har hun været vært for 30 af dem) underviser piger i, hvordan man designer, bygger og programmerer robotter samt andre tech-baserede aktiviteter. De udvikler også grundlæggende færdigheder som teamwork, problemløsning og udholdenhed. "Når man beskæftiger sig med robotteknik, lærer man hurtigt, at tingene ikke altid fungerer første gang. Man er nødt til at blive ved. Det er en god livserfaring."\nDet beskriver Avyes store vision for, hvad GIC kan opnå. "Kvinder er stadig underrepræsenterede in tech-branchen – ikke mindst inden for ingeniørfaget. Jeg vil vise piger, at de også sagtens kan."\nDet er den type budskaber om kompetence og mangfoldighed, man måske forventer at høre fra en erfaren leder – ikke fra en gymnasieelev. Men Avye har ikke i sinde at vente. "Jeg ved, hvor intimiderende det er at være den eneste pige i lokalet. Jo flere piger, der engagerer sig nu, desto flere kommer der. På den måde bliver de en inspirationskilde for næste generation, og dermed kan udviklingen fortsætte."\nRed Hat er glade for at kunne støtte Avye og GIC med at finansiere nye events og give adgang til vores eksperter. Sarah Weldon-Gamble, Red Hats Director of PR & Brand Experience i EMEA, har spillet en central rolle i samarbejdet.\nHun siger: "Første gang jeg mødte Avye var i forbindelse med Co.Lab, Red Hats uddannelsesevent i London i 2019, da hun og en gruppe jævnaldrende underviste skoleelever i, hvordan de kunne bruge open source-principper i forbindelse med problemløsning, og igen ved Young Coders MeetUps, som vi afholdt inden for rammerne af London Open Innovation Lab. Avyes energi, selvsikkerhed og lederevner er imponerende, og det samme gælder hendes evne til at sætte sit præg på verden. Gennem Girls Into Coding gør hun teknologi et mere inkluderende sted for fremtidens piger."\nStarter tidligt, vokser hurtigt\nAvye begyndte selv som 7-årig, da hun meldte sig til en kodeworkshop i sin lokale CoderDojo. Men hun tror, at gnisten allerede fandtes. "Jeg har altid elsket at bygge og skabe ting. Da jeg var yngre, var jeg vild med LEGO og at bygge ting af pap og gamle cornflakespakker."\nAvye deltog flitigt i disse workshops – "og var den, der stillede alle spørgsmålene" – og hun begyndte at påtage sig en mere ledende rolle, inden hun blev spurgt, om hun ville hjælpe nye deltagere. Hun blev straks slået af den følelse af formål, det gav. "Det var fantastisk at se piger opnå noget. Da vidste jeg, at det var på den måde, jeg ville formidle min passion."\nMed et crowdfundet budget på £ 1.000 afholdt hun sin første workshop på det lokale bibliotek. "Jeg troede, at der måske ville dukke nogle få venner op. Men der kom ca. 20 piger. Da vidste jeg, at vi var på rette spor."\nTiden var inde til at organisere det hele. Der blev fundet lokaler, udarbejdet kursusplaner og fundet en sponsor i form af Microsoft. Der blev afholdt yderligere fem events, og det var ved at tage fart. Men så slog covid-19 til. "Jeg følte, at vi blev rykket tilbage til start. Det var virkelig frustrerende."\nMen ledere er udholdende og kreative mennesker, så Avye flyttede GIC online. Hun har nu været vært for 25 virtuelle workshops. Men det har ikke været uden forhindringer. Kernen i GIC’s workshops er et fokus på praktisk indlæring, hvilket indebar, at Avye var nødt til at sammensætte og udsende materiale på forhånd. Et andet spørgsmål var, hvor hun skulle sende det hen, da der deltog piger fra USA,\nHun vil også bruge GIC som et springbræt til at tvinge tech-branchen til en hurtigere og mere ærlig håndtering af kønsdiversitet-problematikken. Canada, Indien, Sydafrika og Danmark, men det var jo et luksusproblem.\nEn endnu stærkere genstart\nDa restriktionerne blev hævet i Storbritannien, kunne Avye afholde sit første fysiske event siden pandemiens start, og hun håber på at kunne afholde flere fysiske sammenkomster, men uanset hvad, så fortsætter hun med at tilbyde online-events for at nå ud til et internationalt publikum.\nRed Hat er sponsor for fire af disse events, hvor det er planen, at 130 piger skal deltage, hvilket sikrer, at GIC får mulighed for at deltage, og de bidrager også med udstyr og Red Hat-højttalere. Avye glæder sig til at gense nogle velkendte ansigter. "Vi har piger, som har deltaget siden vores første events. Det er fantastisk at se, hvordan deres viden og passion vokser."\nDet viser, at Avye – da hun blev spurgt om både sin egen og GIC’s fremtid – er sin egen. "Jeg er ikke vild med den slags spørgsmål. Jeg er mere interesseret i at få tingene gjort i dag." Det gælder også udvidelsen af GIC’s kursusprogram. I øjeblikket indsamler hun materiale om IoT og AI, så hun kan udvikle kurser inden for disse områder.\nMan kan fornemme, at når hun ser en mulighed, er der ikke noget, der kan stoppe hende. "Jeg har stor respekt for kvinder, der taler åbent om problemer og udfordringer. Nu er jeg i gang med at opbygge min platform, og jeg har i sinde at bruge den."


Historie > Samling > Historiske billeder\nUdvalgte genstande fra samlingenUdstillingerIndsamlingHistoriske billederBogsamlingHistorie databasen\nHistoriske billeder Teknologihistorie samler og bevarer billeder der har forbindelse til DTU. Vi fotograferer også historiske genstande. Du kan finde billeder i DTU Historie- og samlingsdatabase, som vi hele tiden udvider med nyt materiale. Vi vil meget gerne høre fra dig, hvis du har historiske billeder med relation til DTU.\nFå gratis billeder\nVi deler gerne vores billeder med andre. Hvis du vil bruge et billede fra databasen skal du kontakte Teknologihistorie DTU og få en skriftlig tilladelse til brug fra os. Vi har copyright rettighederen til de fleste billeder i databasen, mens enkelte billeder tilhører andre. Vores byline er Teknologihistorie DTU.\nNår du har en tilladelse til at bruge et billede får du samtidig billedet i fuldstørrelse hvis du ønsker det.\nTeknologihistorie DTU har intet ansvar for andres brug af billeder fra databasen.\nSidst opdateret af --- 08.07.2011Ansvarlig:


24. december 2014: Nytårs(kyst)torsk\nJeg har været led og ked af at have været syg stort set siden juleaften. Derfor har jeg ikke været på kysten på trods af fridage og godt fiskevejr. Øv bøv.\nMen på årets sidste fisketur fik jeg held med kysttorskene - i løbet af cirka 1½ time lige efter solopggang fik jeg 7 pæne torsk på land. Efter de første seks genudsatte jeg den syvende, selvom den var stor nok.\nDe to største vejede et kilo, og tilsammen gav de seks torsk 1,2 kg filet. Det er kærkomment med sådan en bifangst, fordi det viser at kysttorsken er ved at vende tilbage til Djursland, og fordi det er en dejlig spise.\nSeks dejlige nytårstorsk fra kysten juleaftensdag\nIgen var det små gummidyr fra Berkley, der tog stikket hjem\nJanuar bliver stille rent fiskemæssigt - er da ved at være rask, men forude venter et par uger i henholdsvis Østrig og Norge.\n21. december 2014: Julehavørred\nSøndag drog jeg sammen med Jesper på togt i det norddjurske. Grumset vand på de første pladser betød at vi tilbragte lidt mere tid i bilen end planlagt, og først tredje plads fandt nåde for vort blik. Her fik vi et par timer til at gå i godt selskab med marsvin og havørred - ikke i uanede mængder, men alligevel nok til at det blev en god dag.\nJesper mistede en havørred da krogen knækkede, og jeg fik en havørred på 49 cm på land.\nDet var en lille og fin sølvblank julehavørred med løse skæl og havlus, der lyste dejligt op på en grå decemberdag med spredt støvregn.\n10. december 2014: På tur med nye venner\nNye venner: Fenwick Wild Wings 11', 5-20 g, og Berkley Powerbait Ripple Shad\nJeg håber på en mild vinter med mange fiskedage, især efter at jeg har stiftet bekendtskab med mine nye venner.\nEfter første indtryk at dømme, er der grobund for et langt og spændende bekendtskab\nStille vand med overraskelser\n24. november 2014: En opfordring til Fiskerikontrollen\nI går beskrev Troels Holstein Kaa på sin facebookside hvordan han var vadet ind i en umærket ruse tæt på kysten. I diskussionen, der fulgte, fulgte Frank Indianeren trop med et foto af en fyr, der i waders røgter et umærket garn i fredningsbæltet ret ud for et vandløb.\nOg når det kommer til stykket, kan vi lystfiskere diske op med dusinvis af historier om umærkede og ulovlige garn. Det er hver gang dybt frustrerende at opleve.\nFarvet havørred i umærket ruse. Fotoet, der startede denne debat.\nFoto: Troels Holstein Kaa\nMen det fik mig til at tænke, at der burde findes en app, hvor man kunne tage et foto og på stedet sende det til Fiskerikontrollen, og som samtidig angav GPS-koordinaterne for garnet. Sådan á la Whatsapp.\nEn fyr er vadet ud for at røgte et umærket, ulovligt garn. Foto: Frank Indianeren\nDet behøvede jeg for så vidt ikke at tænke længe over, førend jeg besluttede at lade handling følge ord, og sendte en mail til Fiskerikontrollen med forslaget.\nHerunder min mail til Fiskerikontrollen, og deres positive repons:\nJeg vil gerne foreslå, at Fiskerikontrollen får lavet en app til mobil (android og ios), som kan bruges af lystfiskere til at indberette ulovlige garn.\nMed dagens teknologiske muligheder har rigtig mange lystfiskere en mobil med kamera og geotagging med på fisketuren, og det ville med sådan en app være let at indberette de ulovlige garn, vi desværre oplever alt for mange af.\nDet kunne jo foregå sådan her:\nTage et foto -> åbne appen -> indtaste tekst (f.eks. at der er flere garn, at de er umærkede eller andet relevant information) -> vælge "send til Fiskerikontrollen", der nu modtager foto med tidsstempel og GPS-koordinater, samt kontaktinformationer på afsenderen.\nMan kunne også inkludere afkrydsningsfelter for yderligere informationer, som Fiskerikontrollen specifikt er interesseret i, for eksempel om garnet er mærket eller ej.\nI "luksusudgaven" af en sådan app fra Fiskerikontrollen ville man også kunne inkludere fredningsbælter, fredningstider og mindstemål. Det ville for eksempel være cool, hvis man kunne se om man var indenfor eller udenfor et fredningsbælte ved hjælp af appen og mobilens GPS.\nTak for dit forslag om en ”ulovlig-garn-app”.\nVi har igennem længere tid haft mulighed for at modtage oplysninger om ulovligt fiskeri på vores hjemmeside: http://www.anmeldelse.fd.dk/ Oplysningerne der modtages her, opsamles i NaturErhvervstyrelsens FiskeriMoniteringsCenter, og indgår ved planlægning af hvor/hvornår der vil blive foretaget kontrollerer af det rekreative fiskeri.\nDen ”luksusudgave” som du beskriver, har vi faktisk allerede. Det er ikke en egentlig app, men hjemmeside tilpasset mobil-visning (primært tiltænkt Android og ios): http://m.fisketegn.dk/\nHer kan man købe fisketegn, fredningsbælterne er angivet (og du kan se om du er inden-/udenfor) og der er Fiskeleksikon (med fredningstider og mindstmål).\nSpørgsmålet om mobil-versionen vil kunne udvides med funktionen til anmeldelse af ulovlige redskaber, og om den bør tilbydes som en egentlig app, vil jeg give videre til vores Center for IT, som er ved at planlægge opdatering af m.fisketegn.dk\nDet er jo dejligt, at man i mobiludgaven allerede nu kan se, om man er inden- eller udenfor et fredningsbælte. Det vidste jeg ikke. Det skal jeg teste i kajakken, hvor det kan være svært at vurdere afstanden til kysten, og hvor fredningsbæltet ved et udløb er halvcirkelformet 500 m ud.\nJeg håber, at deres Center for IT vil lave app'en - eller at en anden gør - for jeg tror nu, at det ville øge effektiviteten og antallet af anmeldelserne, hvis man med en app og ganske få tryk kunne indsende meget præcis dokumentation.\n23. november 2014: Computertørke slut\nSå har jeg prøvet det med; de seneste uger har jeg ikke været i stand til at arbejde fra et af mine diskdrev på computeren - ikke uden seriøs risiko for nedsmeltning á la kinasyndrom, i hvert fald. Løsningen viste sig hurtigt at være en ny harddisk, men derfra og til at implementere det, er der et stykke!\nEt tydeligt tegn på, at man skal være obs på sin harddisk Der var ingen vej udenom, selvom jeg kviede mig ved det\nMen det er nu lykkedes mig - med kyndig fjernstyring - at skifte min gamle harddisk ud med en ny, og samtidig beholde alle de filer og programmer, der lå på den gamle. Jeg havde backup af datafilerne et tredje sted, så det var især det med at få mine programmer til at køre videre, jeg var nervøs over. Og glad for at lykkedes.\nSå nu kan jeg opdatere hjemmesiden igen, og ikke kun min facebookprofil.\nDet kan med andre godt betale sig at scrolle lidt ned, for med denne opdatering er der røget et par ophobede dagbogsnotater med...\n14. november 2014: Østenvind, østenvind, østenvind...\nJeg synes udsigten fra stranden har været som ovenfor rigtig meget af november...\nNår jeg sidder her og tænker tilbage på november ved kysten, så tænker jeg rigtig meget på østenvind. Der har været mange dage med vind fra den "forkerte retning", og pænt meget gang i den.\nJeg har til gengæld udnyttet muligheden for at fiske igennem med min nye Fenwick Aetos og forskellige gennemløbere og blink, for at danne mig et indtryk af stangens kasteegenskaber. Det får lige sit eget særlige afsnit.\nEn enkelt havørred fik jeg på land d. 14., hvor billederne herover og til højre er taget.\nFisken blev genudsat efter et hurtigt foto.\nDagene med mindre vind og dermed mindre bølger har typisk været arbejdsdage, og da de lyse timer samtidig er svndet kraftigt ind, så har jeg siden holdt en minde fiskepause. Lidt underligt at have så meget tid til at lave andre ting end at fiske...\nJeg har for eksempel læst en bog...\nKvikfoto af en genudsat havørred lige omkring målet\n5. november 2014: Av, den var ikk' go'\nFor et par uger siden havde jeg glemt min kop til termokanden, det fandt jeg en løsning på. I dag var det værre\nJeg ved, at jeg ikke er den eneste, der har oplevet, men til dem, der endnu ikke har, vil jeg bare sige, at det altså er en ret underlig og nærmest tom fornemmelse man får i maven i det mikrosekund, der går fra man erkender at bilnøglen stadig befinder sig i bagagerummet til man erkender, at det er for sent at bremse bagsmækkens vej mod låsepalen!\nDerinde er tasken. I tasken er nøglen...\nFor f... mand, hvor er det en åndssvag ting at gøre\nHeldigvis var både stang og blink kommet med ud, så jeg kunne fordrive tiden fornuftigt mens jeg ventede på den tilkaldte hjælp\n3. november: I kajakken ved Gjerrild Nordstrand\nI starten af november var jeg en tur i kajakken i, for mig, nyt fiskevand. Jeg ville undersøge mulighederne ved Gjerrild Nordstrand, og det først, der slog mig vra, at det i hvert fald var let at parkere og sætte kajakken i vandet. Forbi campingpladsen, hlet nede ved vandet drejede jeg til højre og fandt en lille parkeringslads, hvor der også lå et par joller. Flad sandstrand cirka 30 meter, og man var i vandet.\nKort og let vej fra parkering til vandet\nJeg havde valgt pladsen fordi der var sydlig vind, men desværre blæste det op i løbet af et par timer, så det blev knap så hyggeligt, som jeg havde håbet. Mit GoPro kamera kom ikke brug selvom jeg havde det med, for vandet var for uroligt til at jeg kunne lave den film, jeg havde planlagt.\nDer var mægtig meget sand, og ikke så meget bevoksning. I hvert fald i den afstand fra kysten,\njeg turde tage ud på, al den stund jeg var alene og det blæste kraftigt op fra syd\nSå det blev til et par træk langs kysten for at lede efter havørred - som jeg ikke fandt - og derefter nogle drev udefter, på jagt på pighvar, som jeg heller ikke fandt nogle af.\nEt billede på evalueringen af de manglende fangster\nJeg tror ikke det er en plads, jeg vil bruge til decideret havørredfiskeri fra kajak, dertil var der for meget sand og for lidt bevoksning/sten (der fanges dog store havørreder fra kysten her af og til). Men til fladfisk fra kajak tror jeg det kan være meget godt.\nJeg endte med at opfatte turen som en research-tur, og som sådan var den en succes.\n27. oktober 2014: Hurra for informationssamfundet\nFind én fejl...\nDet er ikke længe siden - et par uger, tror jeg faktisk - at jeg ville have forsvoret, at jeg nogensinde ville logge på Facebook mens jeg var på fisketur. Well, i mellemtiden har jeg så fået sådan en smart mobil, der kan det hele og lidt til, og så har det vist sig at det nogen gange kan være meget godt at have den med på tur.\nSe nu for eksempel i dag, da jeg trodsede vinden og tog til kysten et hurtigt smut efter arbejde.\nDet var sgu godt nok lidt vildt dernede, men hvad pokker, jeg havde jo kaffe med, så jeg ville under alle omstændigheder nyde den bedre dér, end hjemme i stuen lød det soleklare resonnement inden afgang.\nHvor fedt er det så at opdage, at jeg har glemt at skrue koppen på inden termokanden kom i tasken!\nGrebet af en impuls tog jeg et foto og delte min lidelse med (potentielt) hele verden.\nOg det skulle vise sig at være en rigtig god ide, for Henrik Skjerk kommenterede med en historie om, hvordan han en gang har brugt låget fra hans bombardarør til at drikke kaffe af - og sådan et havde jeg jo i tasken!\nDet var nu alligevel bedre end en muslingeskal, som en venlig sjæl også foreslog (tak, Frank ).\nEftermiddagskaffen blev reddet af informationssamfundet!\n25. oktober 2014: Wind und Welle gibt Forelle\nJeg har et par dage haft fornøjelsen af at vise Djurslands kyster frem for Chris fra Tyskland, der inden ferien heroppe stadig havde sin første havørred over mål til gode. Det har været lærerigt også for mig, der dels oplevede egne kyster på en ny måde, fordi jeg pludselig skulle formidle dem, dels er blevet beriget med det tyske ordsprog i titlen til dette indlæg.\nJeg ved ikke om vi har et tilsvarende udtryk på dansk, men det er jo kendt - og sandt - at det ofte giver flere og større fangster at fiske i vand, hvor der er "gang i den", hvilket da også var baggrunden for dagens pladsvalg. Og så er det jo ekstra godt, når det hele flasker sig i den sidste ende, og Chris kan tage hjem med en super god oplevelse i bagagen: en blank havørred på anslået 50 cm kom på land til fotografering inden genudsætning - på Chris' sidste fiskedag i denne omgang.\nChris "El Mollo" med blank havørred anslået 50 cm\nSom videoen herunder viser, startede dagen med pænt store dønninger fra det seneste døgns syd- og østenvind. De lagde sig en smule sidst på dagen, men ikke helt. Vandet var heldigvis ikke for uklart eller fyldt med tang.\n"Wind und Welle gibt Forelle"\n20. - 22. oktober 2014: Masser af vand og døde fisk\nDe seneste dage på kysten har der været en del døde fisk - desværre ikke fordi, vi havde fanget dem. De var der bare.\nNoget har jeg forklaring på, andet ikke. For eksempel lå der ved Udbyhøj en bunke døde skrubber, nogle med hovedet skåret af, andre uden hovede og indvolde (og uden foto). De overholdt mindstemålet, så hvorfor de var efterladt i græsset ved jeg ikke. Men at de er døde for en lystfiskers hånd turde være klart.\nVed Glatved fandt vi denne torsk, der sikkert er selvdød. Men læg lige mærke til størrelsen!\nIlandskyllet torsk på næsten 70 cm fra Glatved\nJeg har fanget enkelte torsk over 40 cm fra kysten i år, og det synes jeg er et godt tegn på at bestanden i Kattegat har det bedre, men denne strandvasker er et pænt stykke over 60 cm. Selvom man kan se, den har været død et stykke tid, må den være død relativt tæt på kysten, så det vil jeg tage som et yderligere bestyrket tegn.\nTidligere samme dag havde vi fundet bogstaveligt talt hundredvis, måske tusindvis, af små døde fisk i strandkanten.\nHork i tusindvis lå skyllet op på stranden nord og syd for Havmølleåen\nMed hjælp fra facebookvenner har jeg fundet ud af, at fisken er en hork.\nMen hvorfor lå der så mange af dem døde på stranden?\nMåske er de døde af saltvandsforgiftning i forbindelse med at en meget høj vandstand har givet salt vand i åen?\nHm. Jeg håber det bare er det.\nJeg har i øvrigt oplevet det samme for nogle år siden, så vidt jeg husker også dengang i forbindelse med meget høj vandstand.\nI går var det så vand, der var overflod af. Østenvind er træls, hvis der er for meget af den, så vi var krøbet i læ i Ebeltoft Vig, hvor det viste sig, at vandstanden var betydeligt højere end normalt.\nHvor man normalt vader 30 meter ud i vandet, kunne man i går nærmest ikke komme mere end 5 meter, og så var det endda en god ide at lede efter en sten at stå på.\nEbeltoft vig ved høj og ved lav vandstand\nBillederne herover er fra samme strækning og viser tydeligt, at der var ekstemt meget vand i går.\nDMI's vandstandsmåling ved Grenå sagde +2 m, og det tror jeg på.\nBortset fra, at vi ikke har fanget nogle af de helt store havørreder, har det været et par hyggelige dage, hvor jeg har haft fornøjelsen af at vise Djursland frem fra sin bedste side til Chris fra Tyskland, der forinden havde sin første havørred over mål til gode. Den fik han, og derudover sej og et par gode kontakter til større fisk.\nHan kommer helt sikkert igen :-)\nChris har oplevet Djursland fra sin bedste side, og fik dertil flex med havørred og sej\n11. - 12. + 14. oktober 2014: Masser af flex\nKreta, 8. oktober 2014: Det er da OK... Djursland 11. oktober 2014: Men det her er bedre\nMidt i kystens spændende efterårsfiskeri skulle jeg tilbringe en uge på Kreta. Ikke værst, ville mange sikkert mene - også selvom jeg var af sted i arbejdssammenhæng - men i mine øjne er ovenstående billedkommentar nu ikke engang overdrevet.\nSelvom overskriften antyder at jeg har haft mange kontakter, er det ikke havørred over målet, der har været flest af. Derimod har jeg haft held til at ramme ind i nogle store stimer af sej. Det er sikkert de samme sej, som i foråret huserede på samme kyster i størrelse 20-25 cm, men nu er de vel at mærke vokset til størrelse +40 cm. Meget sjovere at fange, og ganske velegnede som spisefisk.\nSåledes oplevede jeg en rent festfyrværkeri af sejfangster sidste lørdag, og nåede at sætte et par stykker ud, inden jeg betemte mig for at hjemtage sej med et privat mindstemål på 40 cm. Da jeg havde 10 stk liggende, stoppede jeg!\n4 sej på +40 cm, Djursland 11. oktober 2014\nMidt i sejstimen valgte en havørred at hugge til, så det ser ud til at de godt kan gå sammen.\nSenere på ugen havde jeg en meget sjov oplevelse med håndfanget pighvar; jeg var på vej mod land efter at have vadet langt ude, da jeg så en sten, der lignede en pighvar vildt meget. Da mine støvler nærmede sig og den snurrede to gange rundt om sig selv, reviderede jeg min opfattelse til at det var en pighvar, der lignede en sten vildt meget.\nHåndfanget pighvar, Djursland 14. oktober 2014\nDybden var cirka 40 cm, så jeg tog stangen i tænderne og med møje og besvær fik jeg smøget fleecetrøjens ærmer op inden under mine vadejakke, hvorefter jeg med et snuptag kunne håndfange pighvarren.\nDen var ikke voldsomt stor, men det var nu sjovt alligevel\nSeptember 2014: Masser af "lige-ved-og-næsten"\nSeptember måned har været nøjagtig så spændende som jeg håbede, da fiskeriet endelig kom i gang igen efter den varme sommer. Men knap så fangstrig, som jeg havde forventet. Jeg føler mig decideret uheldig med at have været så tæt på at fange en af de større havørreder så mange gange i træk, uden at det er lykkedes.\nValget står mellem en depression og at fiske videre - jeg vælger stædigt det sidste\nAf samme grund har det været sparsomt med odateringer her på siden, for jeg synes nu alligevel ikke det er sjovt at skrive om de fisk, jeg ikke fanger, som om de fisk, jeg fanger. I hvert fald ikke hvis det gentager sig alt for ofte.\nDerfor skriver jeg ikke om den aften i havnen, da mit flåd med levende tobis forsvandt efterfulgt af et langvarigt og hidsigt udløb. På en aften, da hornfisk og makrel hidltil havde været de eneste besøgende, var det her tydeligt forskelligt. Tredje gang der var pause i udløbet, strammede jeg linen op og mærkede de umiskendelige tunge ryk i den anden af linen - i ca. 20 sekunder... Derefter kunne jeg hive flåd og krog hjem fra den modsatte mole 90 meter borte. Hm.\nJeg vil heller ikke skrive om de to aftener i træk, Hatten og jeg ændrede den oprindeligt tænkte fiskeplads i sidste øjeblik - med nulture til følge, blot for i begge tilfælde at høre fra andre fiskere, at de da havde fanget godt med havørreder på netop de pladser, som vi havde valgt ikke at tage til. Hm. Hm.\nEj heller om den morgen, jeg fiskede fra 5.30 til 9.30 med to mistede fisk som resultat (hvoraf den ene i 5 sekunder føltes pænt stor), kraftigt overhalet af min medfisker, der ankom til pladsen kl. 7.30 og gik kl. 9, og som fangede 3 fine havørreder, mens han stod 40 meter til venstre for mig. Hm. Hm. Hm.\nJeg vil slet ikke fortælle om den morgen, der var aldeles tom for fisk både over og under vandet - lige indtil det øjeblik, jeg var nødt til at gå, fordi jeg skulle på arbejde - lige netop da valgte to havørreder i 4-kilos klassen at springe helt fri af vandet 50 meter nede! Jeg var jo nødt (du må forstå mig, kære arbejdsgiver) til at forsøge bare lidt. Resolut kastede jeg tasken fra mig og lagde nogle kast derud, hvor de havde været. 50 meter længere nede sprang endnu en fisk i samme størrelse, og da jeg nåede derned, sprang endnu en 3-4 kilos havørred yderligere 50 meter nede... og jeg var tvunget til at vende om og samle tasken op og tage den lange vej på arbejde. Hmmmm.\nDer har været flere gange end de nævnte, hvor jeg det ganske enkelt er uretfærdigt, at jeg ikke fik fisk med hjem. Men som sagt - det er ikke så sjovt at skrive om, så jeg undlader.\nEftersom jeg med andre ord stort set ikke har skrevet noget om september endnu, er der plads til at vise lidt frem af det, som jeg rent faktisk har fanget:\nHavørred på 45 cm med løse skæl. Sjov fangst med mange spring fri af vandet på vejen ind.\nJeg har været plaget af hold i ryggen, og det har betydet at jeg har holdt igen med at fiske med bombarda og Gulp - til gengæld har jeg haft mere tid sammen med min 9' spinnestang og det lettere blinkfiskeri.\nOg to havørreder over mål på land er det trods alt blevet til for mig denne september måned; den første var en meget fin, blank havørred på 45 cm med løse skæl, der trods sin lidenhed var ganske sjov at fange; den var fri af vandet mange gange på vej ind, inden den måtte overgive sig.\nDen huggede på Ken Holmsted Sørensens (Møns Fiskeguide) udgave af Sømmet, hvilket ikke er så underligt, da det vrimler med tobis derude for tiden.\nDet har jeg blandt andet ved selvsyn konstateret ved at jeg har fanget en hel del af slagsen som bifangst på samme blink. Kongetobiser, vel at mærke, men når de er der, er der grund til at tro at der også er sandgrævling (tobis), som de jo går i stimer sammen med. For sjov skyld lagde jeg den ene kongetobis ned i en spand med en sandgrævling, så man tydeligt kan se forskellen i størrelse (herunder).\nSeptember var også den måned, hvor jeg fik set både min hidtil største og min hidtil mindste hornfisk. Den største kan jeg ikke vise foto af; den blev fanget - og mistet - af en medfisker, men inden den slap fri af krogen (på netkanten), nåede vi at se den i sin fulde og voldsomme størrelse. Jeg skal have læst op på danmarksrekorden i hornfisk, for jeg tror, det her var en kandidat til titlen. Og den kommer vel igen til næste år. Så er det med at være klar med gaffen.\nDen mindste ses på foto herunder til højre. Den var ikke meget større end en kongetobis, og længe troede jeg også det var små flokke af dem, der fulgte blinket på vej ind. Først da én bed på, opdagede jeg min fejltagelse. Jeg plejer ikke at fange dem så små, men det er måske fordi de er svære at kroge på Gulp tobis, som jeg plejer at fiske med?\nMan kan godt blive glad, når man fanger makrel :-)\nGæt hvem der er Kongetobisen her\nMin hidtil mindste hornfisk\nNederst endnu en havørred, der har taget Kens blink. Jeg troede egentlig vandet var for beskidt til at fiske i, og det var da også lidt besværligt med al den tang, som pålandsvind og bølger skubbede sammen. Men fiskene er derude, så nogle gange kan det betale sig at udstå besværlighederne og fiske videre.\nDerudover har jeg fanget makreller og sej, og minsandten om det ikke er blevet til et par torsk over 40 cm - det synes jeg er lovende, for man kan jo håbe på at det er et tegn på at torskebestanden i Kattegat er på til at retablere sig?\nJeg håber. Og fisker videre. Tilpas mange lige-ved-og-næsten-oplevelser skal udløse en WOUW-tur. Før eller siden. Det siger min retfærdighedssans mig, og den tror jeg på.\nLettere farvet havørred på 45 cm, huggede i kraftigt farvet og grumset vand\nSommer 2014: Ufrivillig pause fulgt af spændende start på efterårsfiskeriet\nDet har for mit vedkommende været en i fiskemæssig forstand stille sommer, først og fremmest på grund af et hold i ryggen. Det er der ikke så meget at gøre ved, men måske kan jeg trøste mig lidt med, at det stort set er faldet sammen med de høje vandtemperaturer, der nok har gjort sit til at holde havørreden fra kysten. Jeg fik for eksempel målt vandtemperaturen til 21,5 grader over 9 meter vand.\nJeg er så småt ved at komme i gang igen, og det passer jo godt med at det er havørreden også. Jeg har kendskab til flotte havørreder fanget godt fordelt på hele Djursland fra Kobberhage til Gjerrild inden for de seneste uger, så det er da på høje tid, at min ryg tillader lidt fiskeri.\nIndtil videre er det blevet til nogle ture med levende tobis - som jo er meget skånsomt overfor ryggen, et par enkelte ture med gennemløber samt et dyk på jagt efter multer.\nUgens ture med stang har indtil videre ikke givet gevinst udover hornfisk (som godt nok er store og fede lige nu), torsk, sej og fjæsing. Næe, højdepunktet kom under multejagten:\nSammen med Hatten afsøgte jeg et område, hvor vi før har haft succes med multer, men bændeltangen, hvor vi tidligere har fundet multe, har lidt voldsomt under den varme sommer og er allerede nærmest visnet. Det virkede omsonst at jagte multer i området, så jeg rettede efter et stykke tid i stedet blikket nedad for at se om jeg kunne spotte nogle pighvar. Det kunne jeg, endda også en som var stor nok til panden, og dertil en rødspætte på 40 cm. Dejligt.\nSidst på turen, da jeg svømmede mod lavere vand, løftede jeg blikket for at orientere mig, og blev totalt overrumplet af, at der svømmede en kæmpestor havørred blot 2 meter foran mig!\nDen havde halen vendt mod mig, og havde derfor ikke set mig. Jeg havde få sekunder til at udtænke en plan for at komme på skudhold, og lad mig sige det med samme: det mislykkedes. I min overforsigtighed fik jeg skudt for tidligt, og spyddet ramte i en alt for spids vinkel, så det ganske enkelt prellede af på fiskens side. Den store havørred vendte nærmest uanfægtet rundt og kiggede på mig, hvorefter den fortrak i sindigt tempo.\nJeg ærgrede mig, men på den anden side er det jo også godt at vide, at den stadig er derude. Når alt kommer til alt vil jeg hellere fange havørred på stang, og nu så jeg jo hvilken vej den svømmede...\nMin vurdering af havørredens størrelse er, at den har vejet en 5-6 kg. Det er vel at mærke et forsigtigt skøn, baseret på min erfaring for, at fisk ser lidt større ud i vandet end over det.\nFiskeri med levende tobis er dejligt\nskånsomt overfor ryggen\nClaus fremviser dagens første dobbelthug\nInden det hele gik op i rygsmerter og piller nåede jeg et par gange at få fornøjelsen af at jagte makrel fra kajakken. Det gav heldigvis lidt til fryseren.\nPå billedet til venstre fra en af disse ture ses Claus - jeg må lære en gang at mestre det samme cool look som han der fremviser\nMed efteråret om hjørnet og mere havørredvenlige havtemperaturer håber jeg, at jeg langt om længe kan komme ordentlig i gang igen. Der er i hvert fald fisk nok derude at fiske efter, ser det ud til.\nSååå store er de.....\nOkay, måske knap så store.....\n7. juni 2014: Min største havørred fra kajak\nEgentlig ville Kagemand og jeg forsøge at finde makreller, sej og torsk på dybt vand et stykke fra kysten, men efter et par timer frugtesløst fiskeri skiftede vi plan. Vi kunne godt nok se mange stimer tobis på vores lod, men de større fisk holdt tilsyneladende pause fra spiseriet.\nVi lagde kursen om, og gik kystnært for at dørge efter havørred og hvad der ellers måtte vise sig.\nDet var egentlig ikke fordi vi fik voldsomt mange flere kontakter ud af det, men dem vi fik, var der ikke noget i vejen med. Ah well, Kagemand vil jo nok gerne bytte sine (sej og hornfisk) med en enkelt af mine to hug :-)\nNy PR fra kajak: Havørred på 63 cm og 3.3 kg\nVi dørgede over 4 meter vand med woblere, og dagens agn viste sig at være Rapala Max Rap i naturtro tobis farver. Første havørred havørred i kajakken var en fin tyk fisk på 53 cm og 1.5 kg. Under fight og senere frigørelse af de tre trekroge fra netmaskerne drev jeg temmelig langt sydover på grund af den stærke strøm. Det var udmærket, viste det sig, for nogenlunde samme sted og kort efter jeg havde genoptaget sejladsen, huggede den næste havørred.\nDagens første ørred fik det store smil frem\nDagens doublet - 1.5 hhv. 3.3 kg havørred\nKagemand fik ingen havørred i dag, men til\ngengæld flest arter i kajakken - sej og hornfisk.\nTror nu gerne han ville have byttet...\nDen var noget større men heldigvis solidt kroget, så der var tid til at spinne den anden wobler ind og kalde på assistance. Jeg havde glemt mit net, så Kagemand assisterede med at nette en flot fisk på 63 cm og 3.3 kg - min hidtil største havørred fra kajak.\nVandtemperaturen svingede mellem 11,2 og 15.4 grader, så det er stadig tørdragttemperaturer. Det var det så ikke oven vande, skulle jeg hilse og sige. Især den sidste del af turen, hvor vinden havde lagt sig helt, svedte jeg bravt.\nDer er vist ikke andet at sige end at det var en dejlig dag på vandet :-)\nMaj 2014: Mit bidrag til majudgaven af Fiskeavisen\nJeg har længe arbejdet på at perfektionere mit stingerrig til fiskeri med bombarda og Gulp efter havørred, og nu er jeg kommet så langt, at jeg er parat til at skrive sådan mere officielt om det. Det er blevet til en artikel i Fiskeavisen, som bringes i denne måned.\nLæs uddrag fra artikler her\nRigget - og det er her især stingerkrogen, jeg tænker på - er blevet til på baggrund af nogle tanker og ideer, der ligger ret tæt på baggrunden for udviklingen af release-tacklet (til blink og gennemløbere), som Jens Bursell og Rasmus Ovesen beskriver i bogen Havørred - Refleksioner på kysten. De dokumenterer heri, at releasetacklet har en kraftig forøget krogningsevne, hvilket også er min erfaring med mit eget stingerrig til Gulp.\nSåledes vil jeg mene, at 90-95% af de fisk, jeg i dag fanger på bombarda og Gulp, er kroget på den bagerste krog - og det er min erfaring at krogningsraten er forøget, uden at jeg dog kan bakke det op med tørre tal. Et forsigtigt skøn vil være på den gode side af 50% flere fisk kroget.\nDet er jo ikke nyt at fiske med stingerrig - det nye er selve den måde, jeg har udformet krogen på - perfekt til Gulp\nHerunder: udpluk af fangster, hvor Gulp stingerrig gjorde forskellen\nFjord til Fjord Cup 2014: Lige ved og næsten\nDet er nu 2 uger siden, Fjord til Fjord Cup 2014 løb af stablen. Det er den tid, det har taget mig at komme mig over, at jeg var så tæt og alligevel så langt fra en podieplads, som man næsten kan komme. Det kan jeg naturligvis spinde en lang ende over, men det skal jeg spare jer for. Jeg vil forsøge at gøre det kort...\nJeg springer fredag over, og går direkte til lørdag. Her fiskede jeg sammen med Hatten på yderkysten fra solopgang til kl. 10, hvor vi valgte at skifte plads på grund af for meget tang, der kom ind med pålandsvinden og højvandet. Et par timer senere blev andenpladsen fanget ikke langt derfra, under nøjagtig de forhold, vi forlod. Første hmmm.\nPå pladsen vi skfitede til, skete der først ikke meget, lidt snere heller ikke så meget, så Hatten tog hjem for at spise aftensmad. Jeg holdt ud, og mens Hatten var væk, fangede jeg havørred. Og minsandten, om ikke der sprang en podiefisk (+3 kg) blot 50 meter til venstre for, hvor jeg stod. Trods ihærdigt fiskeri fik jeg ikke kontakt til den. De havørreder jeg fik, blev genudsat, da jeg ikke så nogen grund til at køre ind med fisk uden for den sandsynlige Top 10 placering. Men altså: 50 meter! Weekendens andet hmmm.\nSøndag morgen på yderkysten igen, denne gang med væsentligt mindre tang i vandet. Perfekte forhold. Ingen kontakter. Da jeg således havde bombarderet det fisketomme hav (mon dog!) i 3 timer, trak et hold fiskere bag mig - og fangede vinderfisken 50 meter til højre for mig! Weekendens tredje hmmm, men denne gang nærmere et HMMMM!\nEn aldeles kedelig film, hvor der ikke sker en skid - andet end at den viser en aldeles\nfortryllende stund, som man måske skal være lystfisker, for at kunne forstå at værdsætte?\nWell well, lige ved og næsten, slår ingen mand af hesten. Selvom det føltes anderledes, var jeg nøjagtig lige så langt fra en podieplads, som de foregående år. Men det var bestemt en god weekend, og jeg glæder mig allerede til næste år, hvis ellers præsten kan finde ud af at time Sofus' konfirmation korrekt.\nOgså den afsluttende prisoverrækning og lodtrækning i Trige er hyggelig - og jeg er sikker på, at udtrækkerens hånd i år mere end én gang har strejfet kortet med mit navn på...\nHvorfor skifte noget, der dur?\nDet er nu en lidt trist fornemmelse, hver gang et hjul, som man har haft længe og været rigtig glad for, begynder at virke lidt træt i lejerne. Den tid er nu kommet for mit trofaste Abu Sorön STX 40. Men det har godt nok også været med på mange ture, og det har været det bedste hjul, jeg har haft. Også selvom det ikke er det dyreste. Det kan siges enkelt: jeg har været vildt tilfreds med det.\nOg så er der jo kun én ting at gøre:\nHvis man synes at det nye hjul minder om det gamle, er det fordi der er en god grund til det :-)\nJeg glæder mig til at prøve den nyeste udvikling af Fireline, der er blevet gjort mere glat og efter sigende skulle kaste ca. 15% længere end tidligere. Jeg har valgt at spole Fireline Crystal 0,12 på et hjul, som jeg vil bruge til blink og gennemløbere i den lettere skala og lette bombardaflåd, og 0,17 på et hjul, som jeg primært vil bruge til 40 g bombarda og tunge gennemløbere.\n17. april 2014: Vind og fangst\nEn ganske hård vind tog imod os i morges - men det skal da ikke forhindre os i at fange fisk...\nDenne gang var det Hatten, der var den heldige.\nStemningsbillede fra i morges: Havørred på 45 cm i god kondition\nFørste halvdel af april 2014: Havørreder og andet godt fra havet\nJeg må er erkende at det ikke er let at indhente de seneste fisketure med dagbogen - jeg er vist nødt til at springe en masse small talk over, og gå direkte til pointerne for at det ikke skal blive alt for lang læsning.\nTag nu for eksempel et par dage ved Rolsøgård i starten af april; vi fisker helst ved yderkysten, men valgte af magelighed at fiske i fralandsvind i bugten, og to dage i træk fandt vi fiskene på det samme spot. Vi så dem aldrig over vandet, men gang på gang fik vi en af de små fisk i tale. Der var tydeligvis tale om en stime, der trak op og ned ad kysten, og dermed vendte tilbage til os med mellemrum.\nDe fleste var under mål, men et par enkelte havde på længde og drøjde nok til at tælle som aftensmad.\nGulp børsteorm var for meget for disse fisk på en solrig dag med stille vand i fralandsvind\nEt par efterfølgende ture til yderkysten gav masser af frustrationer, men ingen havørreder. Derimod masser af de utallige sej, der huserer for tiden. Indtil pludselig...\nJeg udnyttede en pause mellem to aftaler, da jeg kunne se at jeg netop ville kunne nå en times effektivt fiskeri imellem to møder. Og modsat de foregående dage, hvor jeg havde masser af fisketid og ingen havørred, fik jeg nu "masser" af havørred og havde alt for lidt fisketid. To fint konditionerede fisk på 42 cm hhv. 45 cm faldt for Gulp Nightcrawler. Og for to af mine kollegaer faldt det i god jord - jeg tror det passede dem fint, at jeg ikke selv havde plads i fryseren :-)\nDisse to krabater blev fanget på en ganske kort smuttur til kysten.\nMen det skulle blive bedre endnu. Jeg havde haft en fornemmelse af, at en times fiskeri mere ville have givet større fisk, så dagen efter var jeg af sted igen. Det viste sig, at det var tre timer, der skulle til, men så var den der også. Udover sej havde jeg ingen fisk på land ikke førend i sidste kast - hvilket i parentes bemærket var tæt på at koste mig at komme til tiden til skole-hjemsamtalen i Sofus' skole!\nJeg havde pakket sammen taget rygsækken på, og fiskede bare for en ordens skyld mens jeg\ngik tilbage til bilen, da denne gode fisk valgte at lade sig narre på dagens allersidste kast\nFisken målte 60 cm og vejede 2.250 kg. Jeg havde samme dag - netop med henblik på at lave plads i min betrængte fryser - taget noget fisk op, som Sofus og jeg skulle have samme aften, og det var et held, for det skabte plads nok til at denne fangst lige kunne være der. Herligt, for den opfylder netop kravene til størrelse der betyder, at den kan serveres som gæstemad til et planlagt besøg. Det kan næsten ikke være bedre.\nI denne opsummering af highlights fra første halvdel af april, har jeg udeladt historier, som nok kunne fortælles, men som ikke indeholdt havørred på land. En enkelt skal dog lige med her.\nFor se, hvad jeg fangede på en af de dage, hvor jeg ellers ikke fik trukket meget spændende op af dybet:\nDa jeg først fik øje på den langt ude, troede jeg det var en UV-jæger på afveje. Tættere på tænkte jeg på en ombordfalden person. Lidt tættere på tænkte jeg i min fantasi mere på at der kunne ligge en million kroner fra et røveri, som nogen havde smidt over bord...\nMen mit sidste bud - når jeg nu fik den på land og uden resultat undersøgt den for eventuelle skjulte millioner - er, at det er en mand-over-bord øvelse, der i sidste ende har vist deltagerne, hvor svært det er at bjærge en ombordfalden i bølgegang og vind.\n30. og 31. marts 2014: Tågesejlads med kajakken\nJeg har forsømt at opdatere dagbogen den seneste uges tid eller mere, og det bliver hurtigt et problem, når jeg har fisket stort set hver dag, mange af dem sammen med Hatten. Vi har fanget fisk, og ikke kun havørreder. Jeg er vist nødt til at dele historierne op i bidder, så: mere følger senere...\nDagen startede blå, men den disede horisont kunne måske have advaret os om, hvad vi havde i vente\n30. marts var Hatten og jeg for eksempel ude med kajakken ved Kalø Slotsruin. Dagen så blå og fin ud til en start, men der gik ikke længe førend en tæt tåge lagde sig over området.\nDet var helt vildt at opleve hvor hurtigt det gik fra blå til grå, og hvor lidt man under sådanne forhold er i stand til at orientere sig i en kajak.\nDet var ikke det værste sted det kunne ske, for lyset fra solen og lyden fra biler gav retningen, men det var nu alligevel lidt spooky.\nJeg oplevede her på første hånd, hvordan man helt og aldeles mister retningssansen og perspektivet i tæt tåge.\nDet sidste blev eksemplificeret ved at det, jeg troede var husene i Rønde flere kilometer væk pludselig viste sig at være sten på stranden - og blot 30 meter væk!\nDet helt og aldeles rolige vand blev afspejlet af helt og aldeles rolige havørreder. Hvis de var der, så sov de sikkert, for vi mærkede ikke et eneste nap. Monotonien blev afbrudt af to sæler, der nysgerrigt fulgte os, det var alt det tegn på liv vi så.\nDet var lidt spooky og meget ensomt at\nsidde på vandet under disse forhold\nModbelyst foto af morgenfrisk kajak Mandag morgen tog vi igen kajakken, denne gang på yderkysten.\nDer var anderledes gang i den herude, men det var sej, sej og atter sej, der gang på viste sig i og over overfladen i mindre stimer. Et par gange så jeg nogle meget store hvirvler, som i min fantasi var storørred der blev lokket af sejene, eller af de stimer af tobis, der febrilsk sprang ud af vandet på flugt fra samme - eller fra storørred?\nMen fange dem - det kunne vi ikke.\nÆrgerligt, for mens jeg sad derude tænkte jeg mange gange på, at det virkede som et perfekt vejr og et perfekt sted til at fiske fra kajak.\nVi burde have fanget havørred denne morgen og formiddag. Hmm.\nVi skiftede plads til Gjerrild, hvor der var mere vind og ingen tåge. Dog fiskede vi nu fra land.\nFørste og anden fisk på land var ulk, men tredje gang var det en fin havørred på 43 cm, der kom med hjem og blev til aftensmad.\nDesværre fik jeg kun et totalt uskarpt billede, så det vil jeg spare jer for. Men et billede af den første ulk blev meget godt, det skal da lige med her.\nTil gengæld fik jeg taget et par billeder af havørreden, da den senere gjorde god figur på køkkenbordet.\nJeg kiggede mig lidt rundt efter opskrifter med fiskesuppe, og valget faldt på en opskrift fra Skagensfood. Jeg valgte blot at nøjes med en slags fisk.\nDet blev en rigtig lækker fiskesuppe, nok til to dage. Jeg kan varmt anbefale denne opskrift.\nJa ja, så kan man da også skrive ulk på årets fangstjournal\nIngredienser til dagens ret, fiskesuppe fra Skagenfood\nJeg blev sgu meget godt tilfreds med\nresultatet af min første fiskesuppe\n29. marts: Lavvande, og konkurrence for kajakfiskere\nJeg får fisket en hel del sammen med Hatten i disse dage. Så meget, at der næsten ikke er tid til at opdatere hjemmesiden med beretninger fra turene. Vores årlige forårstur er i år henlagt til egne kyster. Det er dejligt endelig at være "rigtigt" i gang igen :-)\nFørste lille afsnit om ugens fiskeri følger her:\nFor eksempel var vi ved Fornæs i mandags. Det var en af de mest lavvandede dage, jeg har oplevet på de kanter, og det gav rig mulighed for at kigge revene ud og mere præcist finde ud af hvor, hvor mange og hvor dybe hullerne egentlig er.\nDer var denne dag også lidt lavvande med hensyn til fangster for vores vedkommende, så efter et par timer eller mere skiftede vi plads.\nMan kan godt sige, at vi sammen med pladsen skiftede totalt spor; vi gik over til at fiske med levende tobis fra molen.\nDer skete længe ikke det store, og da flåddet endelig dykkede var det slet ikke den storørrede, vi håbede på, men en - ganske pæn - forslugen skrubbe på 40 cm, der havde bevæget sig op i vandsøjlen for at gå til biddet. Propfyldt af sandorm, men altså ikke kræsen.\nOg så fandt jeg da lige ud af, at jeg skal have mig en større pande...\nOg for dem, der ikke lige selv har opdaget det, vil jeg gøre opmærksom på et nyt spændende initiativ som Hobie og Dennis BomBom har sat i søen: en fiskekonkurrence for kajakfiskere:\nKlik på billedet for at læse mere om konkurrencen\n24. marts 2014: Første dag i kajakken i år\nFor en gangs skyld var der både vindstille og solskin på en fridag - og så fik jeg omsider kajakken i vandet igen, for første gang i denne sæson.\nInden afgang var himmelen blå, og alt var godt...\nJeg havde sat næsen op efter storfisk - ved jo, at der fanges mange flotte havørreder ved Djursland for tiden, og jeg havde et bredt arsenal af garanterede havørreddræbere ombord - men det skulle ikke blive til mig i denne omgang.\nOg som om det ikke var nok, så valgte den eneste sky, der var på himmelen (og som godt nok var stor), at placere sig midt mellem solen og mig. Et par kilometer op ad kysten, og et par kilometer ned ad kysten kunne jeg se at solen skinnede, men lige der, hvor jeg var - ja, der var skygge. Ikke hele tiden, men det meste af den.\n... men ikke ret længe efter afgang så himmelen sådan ud\nSkidt med det, jeg fik 5 timer på vandet, og på trods af at de var fiskeløse (så dem blot, mærkede dem ikke), så var det skønt endelig at være på vandet igen.\n20. marts 2014: Blæst og 2,1 kg aftensmad\nJeg er så småt ved at være på plads med de indvendige renoveringer af min nye bolig, og det giver omsider plads i kalenderen til at komme til kysten. Et par småture har jeg haft de seneste dage - hvor jeg har set fiskene, men uden at kunne lokke dem til hug.\nI dag var det anderledes; jeg så ingen fisk, men det forløsende hug kom alligevel, og efter et par nervepirrende minutter kunne jeg kane 2,1 kg aftensmad på land.\nHavørred på 60 cm og 2,1 kg\nEgentlig startede jeg fiskeriet på en anden plads, men vinden var lidt for sydlig og lidt for hård, så der var rigtig meget farve i vandet og det virkede ikke umiddelbart indbydende. Jeg fortrød ikke en hurtig beslutning om at flytte mig længere nordpå til Fornæs.\nGodt nok havde jeg ikke mit net med, for det var jo i udgangspunktet ikke nødvendigt. Med omtalte pladsskift var det dog anderledes, og jeg følte mig en anelse nøgen uden. Men der skulle jo fiskes, så jeg besluttede at tage ét problem ad gangen.\nProblemet opstod i samme øjeblik jeg fik bid og indså, at det var en fisk jeg gerne ville beholde. Så var der pludselig meget langt ind, da jeg skulle gå baglæns med løs bremse, og samtidig havde tankerne på den lumske bund med uforudsete huller alle vegne.\nSom billedet fortæller gik alt til held, og aftensmaden kom i hus. Plus lidt til fryseren.\nDet er sgu' skønt at være lystfisker :-)\nLidt for sydlig vind havde farvet vandet lidt for meget til\nat jeg ville bruge formiddagen her\nDet gik op for mig, at min nye fryser er alt for lille...\ndet er ikke kun af lyst, jeg valgte at dele fisken op i fileter\n17. februar 2014: Årets første kysttur gav årets første havørred\nJeg listede lige så stille forbi motorsaven, øksen og huggeblokken, og håbede at de ikke opdagede, at jeg skulkede fra de hjemlige opgaver:\nÅrets første kysttur blev lagt i læsiden og på en solskinsdag - medbragt kaffe og chokolade fuldendte oplægget til en dejlig dag ved kysten. Og når havørreden også ville lege med, kunne det næsten ikke blive bedre.\nDet skulle da lige være størrelsen...\nMin nabofisker kastede til en "stor" havørred, der sprang i lystigt forårshumør (uden at få kontakt til den), og selv fik jeg kontakt til to havørreder. Den ene mistet, den anden genudsat. Den var i forbavsende god kondition, men kun lige omkring målet, og jeg lod tvivlen komme fisken til gode - med et par gode tanker til min karma\nSkøn forårsagtig februardag. Og en dejlig start på sæsonen.


Vi forstår, at du som rejsemanager eller rejsebooker gerne så let som muligt vil finde al den information, du har brug for, vedrørende dine forretningsrejsende, og at du ikke vil udfylde hvert felt for hver booking, du foretager dig.\nDet er derfor, at vi i vores profilværktøj, som du kan tilpasse efter behov, i HUB strømliner din erfaring sammen med hver af deres profiler. Ved at gemme alle dine rejsendes data og præferencer sikkert sparer det dig tid, og du kan bearbejde hver profil centralt, så den altid er up-to-date.\nProfiler kan synkroniseres fuldt ud med dit online bookingværktøj og GDS for at spare tid, og det kan stilles til rådighed for offline booking og gennemførelse.\nHver præference - hvad enten det drejer sig om et vindues- eller gangplads eller et bestemt hotel eller en værelsestype - gemmes til fremtidige bookinger, og som rejsende kan du bruge HUB til at administrere dine egne præferencer på få sekunder, hvis dine behov eller din smag ændres. Dette er opdelt i fly-, hotel- og køretøjskategorier, men kan også medtage vigtige oplysninger, såsom oplysninger vedrørende pas- og rejse-medlemskab.\nFuld dataindsigt er til enhver tid tilgængelig for at overholde dine politikker vedrørende forretningsrejser.


Fastelavns søndag | Den Danske Kirke i Luxembourg\nFastelavns søndag 3. marts. 2019 kl. 12.00. LUX\nSalmer: Den blå anemone, 70, 69, 674, 439,1, 752,4-5, 721\nI dag er mange børn klædt ud. Små prinsesser og superhelte drysser rundt i gaderne i hvert fald i Danmark. Det er fastelavns søndag eller karneval. Det betyder farvel til kød. I Latinamerika og flere steder i Sydeuropa dannes der hele optog med farvestrålende donnaer og sambarytmer. Der skal festes og spises igennem. Det er gammel skik før fasteperioden. Man skal ikke gå sulten til 40 dages spægen sit skin.\nProtestanter faster nu gennemgående ikke. Hos os er det overbevisningen, at man tænker på mad hele tiden, når man ikke må få noget. Når man sulter sig, så får man mad på hjernen. Og det er Gud, man skal have på hjernen i fastetiden, og livet og medmennesket. Fastetid er eftertankens tid. Men fastelavnsbollerne vil vi trods alt ikke gå glip af, heller ikke selvom vi ikke skal til at faste.\nDet med maskeraden kom sig af, at det var noget af det mest festlige og farverige, man kunne forestille sig før i tiden. Når der rigtig skal være fest, skal man klæde sig ud og lege teater. Man skal være en anden. Det er spændende, at man ikke helt ved, hvem man taler med der i køen med mjøden ved fastelavnstønden, om det er ens egen mand eller naboens.\nI gamle dage var fastelavn en voksenfest med maskerede voksne. Det gjorde det lidt mere tilladt end til dagligt at træde ved siden af normen og skeje ud. Ja, sådan har børnene det vel også når, de er klædt ud. “Nu er jeg bare sådan en sød lille barbapappa eller en ond dræberrobot”. Man kan få lov til at skifte identitet for en dag.\nOgså Gud klæder sig ud og skifter identitet i dag. Han tager et menneskes skikkelse på sig. Han kalder Jesus for sin søn. Gud bliver til som en jordisk person i dag. Og han kan lide sin menneskeudgave, får vi at vide, den udklædte guddom.\nJohannes fatter det ikke rigtigt. Sådan plejer det ikke at være. En hærfører lægger sig ikke ned i skyttegraven sammen med sine soldater. En fodboldtræner laver ikke 60 armbøjninger sammen med spillerne. En skolelærer skriver ikke en stil. Men det gør Gud åbenbart pludselig, lader sig døbe som et splittet menneske.\nHvad filan er det, der foregår? Johannes bliver sat ud af spillet. Han døber sig ud af sit eget job som Døber. Efter den her dåb har han ikke mere at foretage sig. Fra nu af gælder den kristne dåb, Jesu dåb, Åndens dåb. Johannes dåb er forældet, udlevet. Det Gamle Testamente bliver ikke længere. En ny historie kan begynde i Det Nye. Johannes tid er forbi. Han var en overgangsfigur. For nu har Gud forladt sin himmel.\nJohannes prøver ellers at holde den gående, så længe han kan. Jeg skal døbes af dig. Jeg er den lille, du er den store. Jeg er mennesket, du er udsendingen fra Gud. Men Jesus vil døbes. Han vil klædes ud som menneske fuldt og helt. Han vil have omvendelsens dåb. Han vil iklæde sig ufuldkommenhed, selvom han per definition er fuldkommen. Han vil lade sig rense, selvom han er helt ren. For han vil kaldes Guds søn, som et menneske. Han skal være et menneske, når Gud kalder ham sin søn. Gud skal være lige med os. Vi skal lytte til ham nu. Hvad er det han vil sige os?\nDer er jævnlig polemik om identitet. For tiden kan man f.eks. have 98 forskellige køn. Man kan skifte køn næsten så let som ingenting. Det gælder om at finde sig til rette, at føle sig fri til at være sig selv, at turde vise, hvordan man rigtig er, man skal ikke bruge maske, siger man.\nMen er der egentlig noget i vejen med det? Er det ikke tværtimod en styrke ved at menneske, at det, om jeg så må sige, kan stikke fingeren i jorden og fornemme, at det ikke altid er en god idé at bevæge sig ud i sociale sammenhænge i kaninkostume f.eks., selvom man synes, det sidder så godt. Er det ikke en fordel at kunne ændre sig lidt, skifte sin identitet en smule fra den ene situation til den næste? Giver man ikke sig selv nogle flere muligheder i livet, hvis man tør tage en anden maske på somme tider?\nGud tog en menneskemaske på for at hjælpe os, for at være sammen med os her i vores liv. Ellers kunne han ikke på en tydelig måde vise os sin kærlighed. Og vi får den alle tilsagt i dåben: Du er mit barn, i dig har jeg velbehag, du må gerne sige noget her i verden, lytte til andre, være her og skifte identitet ligeså tosset du vil. Du kan være, hvem du vil. Guds kærligheden går ikke væk, lige meget hvilken del af dig selv du viser frem.\nSelv Gud legede med for en stund for at vise os sin accept af vores liv.\nMen han ville mere end det. Han ville tage os med videre. Han ville tage os med til den næste maskerade også. Han døde og opstod for at vise os, at festen ikke slutter her, den fortsætter. God lod sig døbe, lod sig klæde ud som et menneske, for at vise os, at der er meget mere at forvandle sig til her i eksistensen - også for os. Amen.


Søg efter hotel i Adliswil\n16 anmeldelserIbis Zurich Adliswil Hotel...Værelsespris per nat fra DKK 706Apartment Adliswil...Værelsespris per nat fra Flere områder i Horgen\nAdliswil er ét af Horgens mest besøgte steder. Med sine mange oplevelsesværdige attraktioner, vil denne eftertragtede del af byen altid imponere dig. Adliswil har meget at tilbyde: berømte seværdigheder, fremragende restauranter og et udvalg af spændende underholdningsmuligheder. Hvis du beslutter dig for at finde det perfekte hotel i Adliswil eller i andre områder af Horgen, så tilbyder Agoda.com de bedste tilbud. Du kan se en komplet liste over de bekvemmeligheder, som hotellerne tilbyder og finde det sted, som passer dig bedst. For at finde de bedste hoteltilbud i Adliswil skal du blot udfylde dine rejsedatoer i søgefeltet.\nUdvalgte hoteller i Adliswil, Horgen Populært valg!\nIbis Zurich Adliswil Hotel har en fremragende beliggenhed i Adliswil og er det idéelle udgangspunkt...\nHoteller i Adliswil: Apartment Adliswil


Østbanegården - AarhusWiki\nØstbanegården og dens ansatte fotograferet i 1895\nØstbanegården blev opført i 1877 som hovedbanegård for Aarhus-Ryomgård-banen. Der havde gennem mange år været snak om at lave en banestrækning til Ryomgård, så det var afslutningen på en lang debat da stationen åbnede i 1877. Banen var en privatbane lige som de fleste andre jernbaner i den tid og var derfor finansieret af private personer. Østbanegården var lagt lige uden for byen i nærheden af virksomheder, hvis varer banen kunne transportere. Området blev først bebygget i 1890’erne.\n2 Driften af jernbanen\n3 Bygningens funktioner\n4 Bygningen uden banegården\nØstbanegården blev tegnet af N. P. C. Holsøe, som havde tegnet en lang række jernbanerelaterede bygninger. Han havde blandt andet tegnet Fåborg Banegård i 1882, hvis tegninger stort set er magen til Østbanegården. Bygningen blev opført fra 1876-1877. I 1904 blev stueetagen udvidet med en større ventesal.\nDriften af jernbanen\nJernbanedriften Aarhus-Ryomgård var drevet af privat personer, da det var en privatejet jernbane. Det var dog ikke nogen succes for de private investorer. Jernbanen gav underskud, og allerede i 1881 blev selskabet overtaget af ”De Jysk-Fynske Statsbaner.” Den nye ejer udvidede banenettet, i 1898 blev der anlagt linje fra Trustrup til Ebeltoft, og senere kom også Djurslandsbanen og Gjerrild-Grenå banen til. Alle disse baner transporterede varer fra Aarhus Havn.\nDer blev også transporteret passagerer med banen. De kom ofte med tog til Aarhus Hovedbanegård og måtte derefter enten gå eller tage en hestevogn til Østbanegården, hvor de kunne komme videre. Da statsbanerne overtog banen i 1881 kom der fast hestevognsdrift mellem Hovedbanegården og Østbanegården. Det var først i 1894 at der kom togforbindelse mellem Hovedbanegården og Østbanegården. Det var dog stadig Østbanegården, der var hovedstationen for Ryombanen. Det var her, at toget blev lastet og pakket.\nBanen transporteret også aarhusianerne, når de skulle på tur i Riis Skov. Toget havde holdeplads i området, hvor Den Permanente ligger i dag. Herfra kunne aarhusianerne tage på tur til Ferdinandspladsen og Salonen. Den del af togstrækningen gik under navnet ”skovtoget” og blev nedlagt i 1898. Der var også mange der tog toget ud til Vejlby fed, hvor Aarhus Bicycle Club havde en cykelbane. Aarhus Bicycle Club kunne i 1894 indvie stien langs jernbanesporet til Risskov. De første år var det kun medlemmer, der kunne køre gratis, alle andre skulle betale ved en kontrolpost, når de kørte ind på stien.\nLirekassemand på perronen med kiosken i baggrunden\nBygningen havde mange funktioner. Den skulle fungere som ventesal, billetsalg, kiosk, og stationsforstanderen boede i den øverste etage. Der var også et pakhus og en remise til at opbevare togene i, når de ikke kørte. Remisen gik ud af brug, da banen blev integreret med Aarhus Hovedbanegård og brændte senere ned. Også pakhuset gik ud af brug med tiden. De øvrige funktioner forsvandt også langsomt fra bygningen. Billetsalget og kiosken lukkede.\nBygningen uden banegården\nI 1971 var der overvejelser om at oprette en nærbane omkring Aarhus. Man håbede fra Aarhus Kommunes side, at det kunne lette lidt af presset på Grenåvej. Det krævede nogle moderniseringer og opdateringer, som stod færdige i 1979. Det betød, at Østbanegården funktion som banegård forsvandt, og bygningen gik ud af brug. Bygningen stod tom, og i perioder var den besat af BZ’ere. I 1982 var der en mindre brand i tagkonstruktionen.\nØstbanegården fotograferet i 1986\nI begyndelsen af 1980’erne stod bygningen foran nedrivning. Den var efterhånden forfaldet, og man ønskede at udvide Kystvejen foran bygningen med flere spor. Det førte til, at en gruppe byrådsmedlemmer begyndte at undersøge bygningens historie for at modarbejde nedrivningen. Resultatet blev oprettelsen af ”Den Selvejende Institution Østbanegården” i 1984. Dens formål var, at bevare og drive bygningen. Institutionen blev ledet af et repræsentantskab bestående af rådmænd og byrådsmedlemmer på tværs af partigrænserne. Der indgik også flere fremtrædende fagfolk indenfor arkitektur- og museumsverdenen.\nEfter flere møder med trafikministeren fik institutionen lov til at drive bygningen med Aarhus Kommune som lejer. Bygningen blev sat i stand for to millioner kroner. Institutionen fik lov at fremleje bygningen indtil 2020. Det var nødvendigt at søge en række fonde om tilskud til renovering af bygningen og til de projekter, som man ønskede at bruge bygningen til. I 1988 var renoveringen færdig, og indretningsarkitektfirmaet Indretning på Østbanen flyttede ind i bygningen. Firmaet fusionerede i 2000 med Paustian, som i dag findes i bygningen.\nViggo Jonasen ”Østbanegården i Århus – tilblivelse, funktion og bevaring” udgivet af Forlaget Saxo og Århus Byhistoriske Fond i 2014.\nArtikel på Stadsarkivets hjemmeside om redningen af Østbanegården\nHentet fra "https://aarhuswiki.dk/mediawiki/index.php?title=Østbanegården&oldid=26035"\nDenne side blev senest redigeret 29. marts 2016 kl. 13:56.